Bin Ladenove laži (26/9/01) - 2001-09-26
Predsjednik Bush: “Al-Qaida je za teror ono što je mafija za zločin. Medjutim, njen cilj nije da dodje do novca; njen cilj je mijenjanj
Teroristi koji su usmrtili tisuće nevinih civila u napadu na Svjetski trgovinski centar u New Yorku, te Pentagon, pokraj Washingtona, pokušavaju zavarati islamski svijet glede onog što su učinili, zbog čega su to učinili i zašto su njihove akcije izazvale osudu civiliziranih ljudi diljem svijeta. U priopćenju koje se pripisuje Osami bin Ladenu, glavnom osumnjičeniku za napade izvršene 11. rujna, kaže se da su muslimani u “svetom ratu”. Poziva se muslimane da pobijede, kako je to formulirano, novu “židovsko-križarsku kampanju, ... koju predvodi najveći križar Bush pod zastavom s križem”. Ovo priopćenje je laž, a takodjer potiče na vjersku mržnju i nasilje. Ovakve laži i poticanja kapital su kojim operira bin-Laden. Bin-Laden i njegovi ubojice znaju da Sjedinjene Države predvode globalnu kampanju protiv terorizma, a ne protiv islama. Kako je to rekao predsjednik Bush: “Mi poštujemo islam. Tu vjeru slobodno prakticiraju milijuni Amerikanaca i još mnogi milijuni ljudi u drugim zemljama koje Amerika drži prijateljima. Njegovo učenje je dobro i miroljubivo. A oni koji čine zlo u ime Allaha, bogohule ime Allahovo. Teroristi su izdajice svoje vjere, koji zapravo pokušavaju oteti sam islam.” Teroristi prakticiraju rubnu formu islamskog ekstremizma koji izvrće islam. Osama bin-Laden je vođa grupe koja sebe naziva Al-Qaida. I prije zločina počinjenih 11. rujna, Al-Qaida je počinila neke od najtežih terorističkih napada, uključujući i bombaške napade na američka veleposlanstva u Keniji i Tanzaniji, u kolovozu 1998. godine. Al-Qaida je obučavala teroriste u Tajikistanu, Bosni, Čečeniji, Somaliji, Sudanu, Jemenu te Filipinima, Egiptu, Libiji, Pakistanu i Eritreji. Tijekom devedesetih godina, bila je povezana sa zavjerama za ubojstvo pape Ivana Pavla Drugog i predsjednika Billa Clintona. Kako je to rekao predsjednik Bush: “Al-Qaida je za teror ono što je mafija za zločin. Medjutim, njen cilj nije da dodje do novca; njen cilj je mijenjanje svijeta i prisiljavanje ljudi diljem svijeta na radikalna vjerovanja.” ... Teroristički napadi od 11. rujna nisu predstavljali samo napad protiv Amerikanaca, radilo se o napadu protiv civilizacije. Na to se mora odgovoriti.